གཞན་ཡང་བཙན་བྱོལ་བོད་མིའི་སྤྱི་ཚོགས་ནང་མང་གཙོའི་ལམ་ལུགས་སྲ་བརྟན་གོང་འཕེལ་ཡོང་ཐབས་ལའང་གཞོན་ནུ་ལྷན་ཚོགས་ཀྱིས་དོན་ཕན་ལྡན་པའི་ཞབས་འདེགས་ཞུས་ཡོད་ཅིང་།གཞོན་ནུ་ལྷན་ཚོགས་ཐོག་མར་བཙུགས་པ་ནས་བཟུང་ད་ལྟའི་བར་མང་གཙོའི་ལམ་ལུགས་ཚད་དང་ལྡན་པའི་སྒྲིག་འཛུགས་ཤིག་ཆགས་ཡོད།གཞོན་ནུ་ལྷན་ཚོགས་ནས་མང་གཙོའི་ལག་ལེན་དང་ལྟ་གྲུབ་མུ་མཐུད་རྒྱུན་འཛིན་བྱས་པའི་དབང་གིས་ང་ཚོའི་སྤྱི་ཚོགས་ནང་མང་གཙོའི་གོམས་སྲོལ་འཇགས་ཐབས་སུ་ནུས་པ་ལྡན་པའི་ཕན་ཐོགས་བྱུང་ཡོད།